కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
యాక్సిడెంట్ అయింది నా కారుకి కాదు: బిగ్‌బాస్ భామ యషికా క్లారిటీ
యషికా ఆనంద్ కారు ప్రమాదానికి గురైందని, ఆమె ఫుల్‌గా తాగి నడపడం వల్లే ఈ ప్రమాదం జరిగిందని వార్తలు వచ్చాయి. దీనిపై తాజాగా యషికా స్పందించారు.
Samayam Telugu | Updated:
Oct 7, 2019, 10:07AM IST
యషికా ఆనంద్
ప్రముఖ తమిళ నటి, బిగ్ బాస్ మాజీ కంటెస్టెంట్ యషికా ఆనంద్ యాక్సిడెంట్ వార్తలపై స్పందించారు. శనివారం అర్థరాత్రి యషికా ఆనంద్ తన స్నేహితులతో కలిసి కారులో లాంగ్ ట్రిప్‌కు వెళ్లారు. ఆ సమయంలో వారు ప్రయాణిస్తున్న కారు నుంగబాక్కమ్ ప్రాంతంలో యాక్సిడెంట్‌కు గురైంది. ఈ ప్రమాదంలో భరత్ అనే స్విగ్గీ డెలివరీ బాయ్‌కు తీవ్ర గాయాలయ్యాయట. ప్రస్తుతం అతను హాస్పటిల్‌లో చికిత్స పొందుతూ చావు బతుకుల మధ్య కొట్టుమిట్టాడుతున్నాడని వార్తలు వస్తున్నాయి.
READ ALSO: అమ్మడు హద్దులు దాటేసింది.. జాన్వీ హాట్ ఫొటోస్‌
అయితే కారు ప్రమాదం జరిగిన సమయంలో యషికా ఫుల్‌గా తాగి ఉన్నారని వార్తలు వచ్చాయి. పైగా యాక్సిడెంట్ జరిగాక ఎక్కడ పోలీసులు పట్టుకుంటారోనన్న భయంతో అక్కడి నుంచి పారిపోయారని వదంతులు వినిపిస్తున్నాయి. దీనిపై తాజాగా యషికా తమిళ మీడియా వర్గాల ద్వాారా స్పందించారు. ప్రమాదానికి గురైంది తన కారు కాదని తన ఫ్రెండ్ కారని తెలిపారు.
ప్రమాదం జరిగిన సమయంలో తాను వేరే కారులో ఉన్నానని పేర్కొన్నారు. యాక్సిడెంట్ అయ్యాక పారిపోయానని వచ్చిన వార్తల్లో నిజం లేదని, ఏం జరిగిందో చూసేందుకు కారు దిగానని పేర్కొన్నారు. తన వద్ద హోండా సిటీ కారు తప్ప మరో వాహనం లేదని ఇన్‌స్టాగ్రామ్‌లో తన కారు ఫొటోను పోస్ట్ చేశారు. ప్రమాదానికి కారణమైన కారు డ్రైవర్‌ను కారులో ఉన్న తన ఫ్రెండ్‌ని పోలీసులు అదుపులోకి తీసుకున్నారని వెల్లడించారు. తాగి కారు నడిపానంటూ తనపై తప్పుడు వార్తలు రాసిన మీడియా వర్గాలపై పరువు నష్టం దావా వేస్తానని హెచ్చరించారు. తాను ఓ సెలబ్రిటీని కావడంతో పాపులారిటీ కోసం తన పేరును వాడుకుంటున్నారని మండిపడ్డారు.
READ ALSO: హీరోయిన్‌తో కేఎల్ రాహుల్ డిన్నర్, ఏంటి మ్యాటర్?
పాదం, కవలై వెండమ్, మణియార్ కుదుబం, జాంబీ, నోటా వంటి సినిమాలతో తనకంటూ మంచి గుర్తింపు తెచ్చుకున్నారు యషికా. ప్రముఖ సెలబ్రిటీ రియాల్టీ షో బిగ్‌బాస్ సీజన్ 2లో కంటెస్టెంట్‌గా పాల్గొన్నారు. ప్రస్తుతం జరుగుతున్న బిగ్‌బాస్ సీజన్ 3కు ఇటీవల గెస్ట్‌గా హాజరయ్యారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.